วอร์เรน บัฟเฟตต์ กำลังมีเงินสดล้นมือ
ปี 1965 เป็นปีที่ วอร์เรน บัฟเฟตต์ เข้าซื้อหุ้น Berkshire Hathaway จนสามารถเข้าควบคุมบริษัทได้ แต่สิ่งที่น่าสนใจคือ ในช่วง 3 ปีที่ผ่านมานั้น Berkshire Hathaway ไม่ได้มีการซื้อกิจการขนาดใหญ่เลย  ทำให้นักลงทุนที่ลงทุนในหุ้นบริษัท Berkshire Hathaway กังวลว่า การไม่ได้ซื้อกิจการขนาดใหญ่ อาจทำให้ Berkshire Hathaway ขาดการเติบโตของรายได้และกำไรในอนาคต
3 ก.พ. 2563

วอร์เรน บัฟเฟตต์ กำลังมีเงินสดล้นมือ /โดย ลงทุนแมน
ปี 1965 เป็นปีที่ วอร์เรน บัฟเฟตต์ เข้าซื้อหุ้น Berkshire Hathaway จนสามารถเข้าควบคุมบริษัทได้
แต่สิ่งที่น่าสนใจคือ
ในช่วง 3 ปีที่ผ่านมานั้น Berkshire Hathaway ไม่ได้มีการซื้อกิจการขนาดใหญ่เลย
ทำให้นักลงทุนที่ลงทุนในหุ้นบริษัท Berkshire Hathaway กังวลว่า การไม่ได้ซื้อกิจการขนาดใหญ่ อาจทำให้ Berkshire Hathaway ขาดการเติบโตของรายได้และกำไรในอนาคต
┏━━━━━━━━━━━━┓
Blockdit โซเชียลมีเดีย รูปแบบใหม่
┗━━━━━━━━━━━━┛
หนึ่งในสาเหตุสำคัญที่ทำให้บริษัท Berkshire Hathaway ไม่มีการซื้อกิจการขนาดใหญ่เลยก็อาจเป็นเพราะว่า วอร์เรน บัฟเฟตต์ ไม่เจอกิจการที่น่าสนใจในราคาที่สมเหตุสมผล
ในปี 2018 ข้อความหนึ่งที่ วอร์เรน บัฟเฟตต์ เขียนจดหมายถึงนักลงทุนของบริษัทเขาก็คือ “สำหรับเขานั้นมันยากมากที่จะหาธุรกิจที่ดีในราคาที่สมเหตุผล ดังนั้น ถ้าพวกเราเข้าไปลงทุน มันอาจเป็นการลงทุนที่ไม่คุ้มค่าก็ได้ในระยะยาว”
ทั้งนี้ การซื้อกิจการขนาดใหญ่ครั้งสุดท้ายของ Berkshire Hathaway เกิดขึ้นเมื่อปี 2016 เมื่อตอนที่ซื้อ Precision Castparts บริษัทผลิตชิ้นส่วนเครื่องบิน
โดยครั้งนั้น Berkshire Hathaway ใช้เงินลงทุนไปกว่า 1 ล้านล้านบาท และเป็นการซื้อกิจการที่ใหญ่ที่สุดของ วอร์เรน บัฟเฟตต์ ด้วย
แน่นอนว่า เมื่อไม่มีการซื้อกิจการขนาดใหญ่ ในช่วง 3 ปีที่ผ่านมาทำให้มูลค่าเงินสดในบริษัทของ Berkshire Hathaway เพิ่มสูงขึ้นอย่างต่อเนื่อง
แม้ว่าการที่บริษัทมีเงินสดที่มากถือเป็นเรื่องดี แต่ถ้ามีมากเกินความจำเป็น ในมุมหนึ่งอาจทำให้บริษัทสูญเสียโอกาสในการสร้างผลตอบแทนที่ดีแก่ผู้ถือหุ้นได้เช่นกัน
แน่นอนว่าตอนนี้ นักลงทุนหลายคนกำลังเฝ้ารอคำตอบจาก วอร์เรน บัฟเฟตต์ ว่าจะเอาเงินสดที่มากมายขนาดนี้ไปทำอะไรบ้าง ในตอนที่เขาเขียนจดหมายให้แก่ผู้ถือหุ้นในเดือนกุมภาพันธ์ปี 2020 ที่กำลังจะมาถึงนี้
ทั้งนี้ผลตอบแทนของหุ้น Berkshire Hathaway ในปี 2019 ทำได้ 11% ซึ่งแพ้ผลตอบแทนของดัชนี S&P 500 ถึง 18%
โดยปี 2019 ดัชนี S&P 500 เพิ่มขึ้นถึง 29% สูงที่สุดในรอบ 6 ปี
นับเป็นครั้งที่ 3 ตั้งแต่ปี 2010 ที่หุ้น Berkshire Hathaway มีราคาเพิ่มขึ้นแพ้ผลตอบแทนของดัชนี S&P 500
ปี 2011
ผลตอบแทนของ S&P 500 เท่ากับ 0%
ผลตอบแทนของหุ้น Berkshire Hathaway เท่ากับ -5%
ปี 2015
ผลตอบแทนของ S&P 500 เท่ากับ -1%
ผลตอบแทนของหุ้น Berkshire Hathaway เท่ากับ -12%
ปี 2019
ผลตอบแทนของ S&P 500 เท่ากับ 29%
ผลตอบแทนของหุ้น Berkshire Hathaway เท่ากับ 11%
อย่างไรก็ตาม ในรอบ 3 ปีที่ผ่านมา Berkshire Hathaway ประสบความสำเร็จกับการลงทุนในหุ้นบริษัทหนึ่งที่ได้กำไรเป็นเท่าตัว และบริษัทนั้นก็ไม่ใช่ใครที่ไหน แต่เป็นบริษัทชื่อ Apple นั่นเอง
โดย Berkshire Hathaway ได้เริ่มซื้อหุ้น Apple ตั้งแต่ปี 2016 และเพิ่มน้ำหนักเรื่อยมาจนถึงปี 2018 โดยราคาหุ้น Apple ที่เขาถืออยู่ระหว่าง 99 ดอลลาร์สหรัฐต่อหุ้น จนถึง 180 ดอลลาร์สหรัฐต่อหุ้น
โดย Berkshire Hathaway ซื้อไปทั้งหมดประมาณ 250 ล้านหุ้น
หรือคิดเป็นต้นทุนประมาณ 1 ล้านล้านบาท
ในปัจจุบันหุ้น Apple ราคา 315 ดอลลาร์สหรัฐต่อหุ้น
ซึ่งจะเป็นราคาตลาดที่ประมาณ 2.4 ล้านล้านบาท
แปลว่า Berkshire Hathaway ทำกำไรจากหุ้น Apple ไป 1.4 ล้านล้านบาทภายในเวลาไม่กี่ปี..
ปิดท้ายด้วยข้อมูลที่น่าสนใจ ปัจจุบัน เงินสดในบริษัทของ Berkshire Hathaway อยู่ที่ 3.8 ล้านล้านบาท  ซึ่งด้วยมูลค่าดังกล่าว วอร์เรน บัฟเฟตต์ สามารถซื้อหุ้นของ PTT, AOT, CPALL, ADVANC ทั้งบริษัท ทุกบริษัท พร้อมกันได้ในคราวเดียว..
----------------------
Blockdit โซเชียลมีเดีย รูปแบบใหม่
----------------------
References
-
-
-
 
-
-
-